《丙午中秋》
清代·高塞

碧天如水夜初凉，三五蟾光满帝乡。何处笙歌侵晓漏，几家砧帝急秋霜。

仙台深闭金茎露，月殿高悬桂子香。独抱幽怀浑不寐，西风雁唳到虚堂。

作者简介：（1637—1670）清太宗六子，世祖弟，号霓庵，又号敬一主人。封辅国公，进镇国公。性淡泊，好读书，弹琴赋诗，工画。山水仿倪瓒小景，笔意淡远。有《恭寿堂集》。